Шест отличия спечелиха децата на Анна Борисова
ТРИ ЗЛАТНИ МЕДАЛА, ДВА СРЕБЪРНИ И ЕДИН БРОНЗОВ МЕДАЛ ЗАВОЮВАХА възпитаници на Сдружение „Анна-Фолкарт“ на провелия се фолклорен конкурс „Орфеево изворче“ в Стара Загора. Станимира Стоянова, която се е състезавала при най-малките, Виан Кисьова, която е мерила сили във втора възрастова група, и Ния Кисьова, която е в трета възрастова група, са спечелили злато в своите категории. Журито е отсъдило сребърно отличие за Нели Александрова и Божидара Аламурова, които са представили своя вокален педагог Анна Борисова в първа и втора възрастова група. Теодосия Иванова се е върнала от Стара Загора със сребърно отличие. Грамоти за отлично представяне са получили Поли Петрова и Ванеса Стойкова. Още трима възпитаници на „Анна-Фолкарт“ – Ники Ризов, Андреа Маринова и Мария Пенчева, са участвали в музикалния конкурс и са се представили достойно. Източник: Борба.БГ Следваща статия:Баба Ванга и нейните мъдри мисли и пророчества Коментари Видео на деня